als_Latn dik_Latn sag_Latn
OJQ-të: Reformat në administratë, pa rezultate 15 June
Reformat e deritashme në administratën publike nuk kanë dhënë ndonjë efekt, vlerësojnë një pjesë e organizatave jo-qeveritare. Ato thonë se për të pasur një administratë publike efektive dhe cilësore, nevojiten reforma, strategji me të cilën do të bëhen ndryshime, dhe caktimin e punonjësve në detyra të përshtatshme për cilësitë dhe aftësitë e tyre.
Ne propozojmë të bëhet një analizë funksionale e të gjithë administratës publike. Të shihet se cilat vende pune janë të lira, cilat duhet të plotësohen, çfarë janë kualifikimet e atyre njerëzve të cilët janë aktualisht në dispozicion, dhe çfarë mund të përdoret – deklaroi Diana Zhupanovska, Eurothink.
Hulumtimi i OJQ-ve ka vënë re se qytetarët nuk janë të interesuar për atë se ku i shpenzon qeveria paratë e tyre. 100 për qind e fermerëve nuk e dinë se ku i harxhojnë paratë e qytetarëve ministria e bujqësisë dhe zyrat rajonale.
Edhe institucionet duhet të jenë më transparente dhe llogaridhënëse dhe të dimë se çfarë kanë punuar me buxhetet që i kanë në dispozicion. Nga ana tjetër është fakti se fermerët nuk janë të interesuar të dinë se ku shpenzohen paratë e institucioneve. 100 për qind e fermerëve nuk janë të interesuar të mësojnë çfarë buxheti kanë institucionet, ku dhe si i shpenzojnë paratë – tha Liljana Jonoski, Koalicioni Rural.
Edhe pse nga viti në vit rriten fondet për institucionet dhe ministritë, sipas analizave qytetarët nuk marrin shërbime cilësore nga punonjësit e administratës publike. Vetëm 3 për qind e fermerëve e dinë Ligjin për bujqësi dhe zhvillim rural. Nuk dihet se cili është efekti i investimeve të qeverisë së VMRO – DPMNE-së në projekte dhe zhvillim, në Agjencinë për rini dhe Sport.
Si shpenzohen paratë, d.m.th buxheti i Agjencisë së Rinisë dhe Sportit, sa nga paratë shkojnë në sektorin e rinisë, sa janë harxhuar për sport, aspekti tjetër i analizës është resurset njerëzore dhe si ka punësuar Agjencia për Rini dhe Sport dhe a ka progres në atë fushë – u shpreh Martina Ilievska, Qendra për arsimim të rinisë.
Nga Qeveria njoftuan se pushime nga puna nuk do të ketë, por do të bëhen reforma dhe ri-sistemim i punonjësve nga njëri institucion në tjetrin, në pajtim me nevojën dhe cilësinë e punonjësve. Ekspertët paralajmërojnë që të bëhet me kujdes reforma e administratës publike si ndryshim i një pjese të ligjeve.
Verica Pavlloska
als_Latn als_Latn als_Latn als_Latn als_Latn als_Latn als_Latn als_Latn tum_Latn